**KORUPCIJOS PREVENCIJOS ĮGYVENDINIMAS**

**ŠIRVINTŲ R. GELVONŲ GIMNAZIJOJE 2018 METAIS**

Širvintų r. Gelvonų gimnazija (toliau - Gimnazija) 2018 metais organizavo ir vykdė suplanuotas korupcijos prevencijos veiklas.

2018 m. sausio 15 d. gimnazijos tinklalapyje paviešinta Širvintų r. Gelvonų gimnazijos išvada ,,Dėl korupcijos pasireiškimo tikimybės nustatymo“.

2018 m. sausio 20 d. parengtas Gelvonų gimnazijos korupcijos prevencijos 2018-2020 m. programos įgyvendinimo priemonių planas. Planas paviešintas Gelvonų gimnazijos tinklalapyje [www.gelvonai.sirvintos.lm.lt](http://www.gelvonai.sirvintos.lm.lt)

Gimnazijos buhalterė Regina Čapskienė dalyvavo:

* MB ,,Buhalterių mokymai“ organizuotose seminaruose:

2018 m. vasario 21 d. ,,DU apskaičiavimas švietimo įstaigose“;

,,MK apskaitos ypatumai ir naujovės“;

2018 m. rugpjūčio 27 d. ,,Švietimo įstaigų darbo užmokesčio reforma nuo 2018 m. rugsėjo 1d.“.

* UAB ,,Mokesčių srautas“ 2018 m. gruodžio 4 d.
* organizuotame seminare ,,DU reforma nuo 2019 m. sausio 1 d.: perskaičiavimas, naujas apskaičiavimas ir apskaita“.

Gimnazijos direktoriaus pavaduotoja ugdymui, laikinai vykdanti direktoriaus pareigas 2018 m. birželio 18 d. tobulino žinias viešosiose konsultacijose ,, Mokytojų etatinio darbo užmokesčio sistemos modulis“.

Seminaruose įgytos žinios padėjo parengti naują darbo apmokėjimo tvarką, įvesti etatinį darbo apmokėjimą, parengti pareigybių aprašymus. Atsižvelgiant į ,,Mokymo lėšų apskaičiavimo, paskirstymo ir panaudojimo metodiką “ buvo teisingai suplanuotos, paskirstytos ir panaudotos lėšos ugdymo proceso organizuoti.

2018 m. rugsėjo mėn. Gelvonų gimnazijoje atliktas korupcijos pasireiškimo tikimybės nustatymas, nes maisto atliekų tvarkymo organizavimo ir vykdymo procesas priskirtinas prie sričių, kuriose formaliai egzistuoja didelė korupcijos pasireiškimo tikimybė. Šioje srityje korupcijos pasireiškimo apraiškų nerasta.

2018 m. rugsėjo 17 d. gimnazijos direktoriaus įsakymu Nr.V-68 mokytojas Gediminas

Žilinskas paskirtas atsakingu už korupcijos prevenciją Gelvonų gimnazijoje.

Gimnazijoje kontroliuojamos gautos labdaros, paramos, biudžetinės įstaigos pajamų

panaudojimas.

Organizuodama ir vykdydama viešųjų pirkimų procedūras, Gelvonų gimnazija

vadovaujasi patvirtinta mažos vertės pirkimų vykdymo ir organizavimo tvarka, patvirtinta Gelvonų gimnazijos direktoriaus 2016 m. lapkričio 14 d. įsakymu Nr.V-83, Viešųjų pirkimų įstatymu, Mažos vertės pirkimų tvarkos aprašu.

2018m. rugsėjo 21 d buvo sudaryta sutartis su UAB, Vivalsa“ dėl medžio granulių pirkimo. Pateikta apklausa keturiems tiekėjams. Laimėtoja UAB ,,Vivalsa“. Nupirkta kuro 50 tonų po 205 Eur.

Gelvonų gimnazijos interneto svetainėje [www.gelvonai.sirvintos.lm.lt](http://www.gelvonai.sirvintos.lm.lt) skelbiama

informacija apie viešuosius pirkimus, finansines ataskaitas, informacija, kur kreiptis dėl korupcijos apraiškų, kita informacija.

Gimnazija savo korupcijos prevencijos programa siekia mažinti korupcijos pasireiškimo galimybių atsiradimą, užtikrinti skaidrią ir veiksmingą veiklą mokykloje, ugdyti jaunų žmonių antikorupcines nuostatas, nepakančią korupcijos augimui pilietinę poziciją. Tuo tikslu mokiniai per integruotas pamokas supažindinami su savivaldos principais, teisiniais valstybės valdymo pagrindais, ugdomos jų antikorupcinės ir dorovinės nuostatos.

Gruodžio 10 dieną, Tarptautinės antikorupcijos dienos proga, gimnazijoje buvo organizuoti renginiai: paskaita vyresniųjų klasių mokiniams ,,Aš sąžiningas Lietuvos pilietis“.

5-8 klasių mokiniai surengė piešinių ir plakatų parodą ,, Mes už visuomenę be korupcijos“.

9-10 klasių mokiniai rašė rašinius tema ,,Lietuvos ateitis – sąžiningas pilietis“.

Pradinių klasių mokiniai apsilankė seniūnijoje, kur su seniūnu diskutavo apie mokinių, kaip piliečių, pareigas.

Visi šie renginiai ugdo nepakančią korupcijai mokinių pilietinę poziciją.